રામોલ પોલીસ સ્ટેશનના પોલીસ ઇન્સ્પેક્ટર પરેશ સોલંકીએ જણાવ્યું છે કે રમેશ, ધર્મેશ, વિજય અને પ્રતીક મોતીની ઘાતકી હત્યા કરીને ફરાર થઇ ગયા છે. કોઇ અનિચ્છનીય બનાવ બને નહીં તે માટે રબારી કોલોની વિસ્તારમાં ચાંપતો બંદોબસ્ત ગોઠવી દીધો છે. પેરોલ જમ્પ કરીને ફરાર થયેલા રાકેશ બામણને મોતીને હત્યા કરવા માટે પ્રતીકે 5 લાખ રૂપિયાની સોપારી આપી હતી, જોકે મોતીની હત્યા થાય તે પહેલાં રાકેશ બામણને એક પિસ્તોલ અને 20 જીવતા કારતૂસ સાથે પકડી પાડ્યો હતો.